[{"text_idx": "#000001", "text": "Bilboko Hijas de la Cruz-en itxierari irtenbidea eman eta Alde Zaharreko euskarazko hezkuntza publikoa bermatzeko EH Bilduk eta Elkarrekin-Ahal Dugu Legebiltzarrean gaur aurkeztutako legez besteko proposamenaren aurrean, Hijas de la Cruzeko LABeko sail sindikalak honako hau adierazi nahi du:Bilboko Hijas de la Cruz itunpeko ikastetxeko arduradunek urtarrilean iragarri zutenez, 2021eko abuztuaren 31n zentroa itxiko dute, 162 urteko jardueraren ondoren eta 41 langile kalean eta 204 familia ikastetxetik kanpo utzita.Familiei, langileei eta Alde Zaharra eta Solokoetxe auzoetako beharrei konponbide osoa emateko benetako aukera bat bilatzeko asmoz, aurkeztutako proposamenak Hijas de la Cruz Ikastetxeko hezkuntza komunitateak eskatutakoari erantzuten diola adierazi nahi dugu.EAJk eta PSEk, berriz, bizkarra eman diote EHBilduk aurkeztuta eta Elkarrekin-Ahal Duguk babestutako proposamenari Bilboko Udaletxean hezkuntza komunitateak aukeztutako mozioari ezetza emateko erabili zuten formula bera erabiliz. Izan ere, azkenean onartutako testuan, Legebiltzarrak Hezkuntza Sailari eskatzen dio \u201cazter dezala Hijas de la Cruz ikastetxea ixtearen eragina, eta har ditzala behar diren neurriak Alde Zaharreko eta Solokoetxeko ikasleen eskolatze egokia bermatzeko,\u201d Hijas de la Cruz-eko familia eta langileei eta Alde Zaharreko eta Solokoetxeko auzoei inolako irtenbide eta alternatibarik eman gabe. LAB sindikatuko Hijas de la Cruz-eko sekzio sindikaletik Eusko Jaurlaritzaren, eta batez ere gobernuan dauden EAJ eta PSOE alderdien, jarrera gogor kritikatu nahi dugu, izan ere, zentroa ixtea onartu eta nolabait babestu dutelako, familien eskaerei jaramonik egin gabe, enplegua suntsitzea onartuz eta Alde Zaharra eta Solokoetxe auzoetan beharrezkoak diren eskola plazak eta espazioak handitzeko eskaerari muzin eginez."}, {"text_idx": "#000002", "text": "Legebiltzarraren aurrean kontzentratu gara, barruan legez besteko proposamena eztabaidatzen ari zen bitartean."}, {"text_idx": "#000004", "text": "Apirilaren 1etik aurrera langileak ez ditu baja-egiaztagiria ezta berresteko parteak aurkeztu beharko"}]